stanford-oval/wikipedia huggingface dataset:
אלגוריתם חיפוש לעומק
תיאור האלגוריתם

אלגוריתם חיפוש לעומק מתחיל בצומת כלשהו, שייקרא שורש (צומת 1 בציור המצורף). בכל שלב האלגוריתם בודק אם לצומת בו הוא נמצא כרגע, נסמנו u, יש צומת שכן, נסמנו v, שהאלגוריתם עדייין לא ביקר בו. אם יש שכן v כזה האלגוריתם עובר מu לv ואומרים שu גילה את v (בציור צומת 2 גילה את הצמתים 3 ו-6). אם כל השכנים של הצומת u כבר בוקרו, האלגוריתם נסוג לצומת ממנו התגלה u. אם אין צומת שגילה את u חייב להתקיים ש u הוא שורש. במקרה זה האלגוריתם בודק אם קיים צומת שעדיין לא ביקר, ואם יש כזה הוא מגדיר אותו כשורש וחוזר על התהליך עד שכל הצמתים בוקרו.
מימוש פשוט ויעיל של החיפוש הוא על ידי מחסנית. גילוי צומת מתבטא בהכנסתו לראש המחסנית ונסיגה מצומת מתבטאת בהוצאתו מראש המחסנית.
סיבוכיות המקום של האלגוריתם היא, במקרה הגרוע,  \ O(d) כאשר d הוא אורך המסלול הפשוט המקסימלי בגרף, וסיבוכיות הזמן היא O(m), כאשר m מספר הקשתות בגרף.
שימושים

אלגוריתם חיפוש לעומק הוא בסיס לאלגוריתמים רבים שפועלים על גרפים. למשל, מציאת צמתי הפרדה ורכיבים אי-פריקים בגרף לא מכוון, מציאת רכיבים קשירים היטב בגרף מכוון, מציאת מסלול אוילרי ומעגלים בגרף או מיון טופולוגי שלו.
אלגוריתם זה נמצא בשימוש באופטימיזציה הרמונית.
פסאודו קוד - מימוש על ידי מחסנית

DFS – מימוש על ידי מחסנית
המימוש ממספר את הצמתים על פי הסדר בו התגלו,
קלט: גרף G=(V,E), מכוון או לא מכוון
פלט: יער DFS של G וגם לכל צומת v זמן הגילוי של v.
סימון: k[v] זמן הגילוי של v, ו-p[v] – האב של v ביער ה-DFS.
for all v in V: k[v] := 0 ; p[v] := nil;
i:= 0;
while there is a vertex s with k[s] = 0
STACK := [s]; i := i+1; k[s] := i;
While STACK ≠ ∅
u:= head(STACK); {u is the "center of activity"}
if there is an edge (u,v) s.t. k[v]=0
i:= i+1; k[v]:= i; p[v] := u ;
push(STACK,v);
else
pop(STACK);
הגרף המכוון F=(V,E') שנוצר על ידי הרצת האלגוריתם הוא הגרף המורכב מהקשתות (p(u),u). כעת נוכיח מספר תכונות של האלגוריתם, ובמיוחד שגרף זה הוא יער מכוון המכיל את כל צמתי הגרף.
ראו גם

אלגוריתם חיפוש לרוחב
אלגוריתם חיפוש A*
בלוסקיי

| --- | --- |


 סוג:  רשת חברתית מקוונת
 תקופת הפעילות:  4 באוקטובר 2021 – הווה (3 שנים)
 מייסדים:  ג'ק דורסי 
 מנכ"ל:  ג'יי גרבר
 bsky.app
 
בלוסקיי (באנגלית: Bluesky; בקיצור: Bsky) היא רשת חברתית מקוונת המאפשרת פרסום מסרים קצרים ("מיקרו-בלוגינג"). הרשת הוקמה בשנת 2021 על ידי חברת Bluesky Social האמריקאית. הממשק של בלוסקיי מזכיר את הממשק של טוויטר. עם זאת, בשונה מטוויטר, בלוסקיי עושה שימוש בשמות תחום (@example.bsky.social). הרשת רצה על פרוטוקול תקשורת של רשתות חברתיות מבוזרות (אנ') שנקרא AT Protocol.
עד 6 בפברואר 2024, היה ניתן להצטרף לרשת רק דרך קישור הזמנה. הרשת זמינה ב-19 שפות, ונכון ל-30 באוקטובר 2024, 13.5 מיליון משתמשים נרשמו אליה (כ-6.8 מיליון פעילים). בנובמבר 2024 הגיעה הרשת ל-275 מיליון משתמשים חודשיים פעילים.
הערות שוליים

↑  Sarah Perez, Jack Dorsey-backed Twitter alternative Bluesky hits the App Store as an invite-only app, TechCrunch, ‏2023-02-28 (באנגלית אמריקאית)
↑  How to set your domain as your handle, Bluesky (באנגלית)
↑  The AT Protocol, Bluesky (באנגלית)
↑  Amanda Silberling, Bluesky is now open for anyone to join, TechCrunch, ‏2024-02-06 (באנגלית אמריקאית)
↑  bskycharts.edavis.dev (Munin :: edavis.dev :: bskycharts.edavis.dev), bskycharts.edavis.dev
↑  Atlas - Engagement-Based Social Graph for Bluesky by Jaz (jaz.bsky.social), bsky.jazco.dev
↑  דניאלה גינזבורג, בורחים ממאסק: הליברלים נוטשים בהמוניהם את X ועוברים למתחרה, באתר ynet, 14 בנובמבר 2024
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
אנציקלופדיית ההיסטוריה העולמית

| --- | --- |

סמליל האנציקלופדיה מ־2021
 סוג:  אנציקלופדיה ללא מטרות רווח
 תקופת הפעילות:  אוגוסט 2009 – הווה (כ־15 שנים)
 מייסדים:  יאן ואן דר קרבן
 www.worldhistory.org
 
אנציקלופדית ההיסטוריה העולמית (באנגלית: World History Encyclopedia, בעבר Ancient History Encyclopedia – אנציקלופדיית ההיסטוריה העתיקה) היא חברה חינוכית ללא מטרות רווח שנוסדה בשנת 2009. הארגון מפרסם ומתחזק מאמרים, תמונות, סרטונים, הסכתים וכלים חינוכיים אינטראקטיביים הקשורים להיסטוריה. כל המשתמשים רשאים לתרום תוכן לאתר, אך התרומות נבדקות על־ידי צוות העריכה של האתר לפני פרסומן.
מאמרים מקוריים נכתבים באנגלית ובהמשך מתורגמים לשפות אחרות, בעיקר צרפתית וספרדית.
תולדות הארגון

האנציקלופדיה להיסטוריה העתיקה (Ancient History Encyclopedia) נוסדה בשנת 2009 על ידי יאן ואן דר קרבן במטרה לשפר את החינוך להיסטוריה ברחבי העולם על ידי יצירת מקור היסטורי נגיש ואמין. הארגון רשום בגודלמינג (אנ') ובמונטריאול, אף שאין לו משרד והצוות מפוזר ברחבי העולם.
האתר שם דגש על היסטוריה עתיקה כאשר נוסד, אך בהמשך עבר לכסות גם את ימי הביניים והעת החדשה המוקדמת. בשנת 2021, הארגון שינה את שמו ל־World History Encyclopedia (אנציקלופדיית ההיסטוריה העולמית) כדי לשקף את השינוי הזה.
האתר זכה לשבחים מצד ארגונים חינוכיים והומלץ על ידי כתב העת לספריות בתי ספר (School Library Journal), קבוצת המחקר של צופי האינטרנט באוניברסיטת ויסקונסין–מדיסון,ארגון MERLOT (אנ'), ויוזמת "חינוך פתוח אירופה" של הנציבות האירופית. בשנת 2016, הארגון זכה בפרס .eu Web Award לחינוך מארגון EURid.
הערות שוליים

1 2  About, World History Encyclopedia
↑  "Smarter working: Ancient History Encyclopedia". The Guardian. London. 11 בפברואר 2014. נבדק ב-13 ביולי 2023. {{cite news}}:  (עזרה)
↑  Contact World History Encyclopedia, World History Encyclopedia
↑  We Are Becoming World History Encyclopedia, World History Encyclopedia
↑  Dillon, Stacy; Laughlin, Amy (7 במאי 2016). "Unbury the Past: Apps and Websites for Exploring Ancient Worlds". School Library Journal. נבדק ב-13 ביולי 2023. {{cite journal}}:  (עזרה)
↑  "Ancient History Encyclopedia". The Scout Report. 23. 2017.
↑  "Ancient History Encyclopedia". Merlot. 11 בדצמבר 2016. נבדק ב-13 ביולי 2023. {{cite web}}:  (עזרה)
↑  "Ancient History Encyclopedia". OpenEducationEuropea. אורכב מ-המקור ב-2017-08-09. נבדק ב-2023-07-13.
↑  "The 2016 .eu Web Awards: Bringing Europe Together". EURid. 18 בנובמבר 2016. {{cite web}}:  (עזרה)
גרשון ליבמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1905 תרס"ה אוסטרופול, אוקראינה 
 פטירה:  8 במרץ 1997 (בגיל 92 בערך) כ"ט באדר א' תשנ"ז פריז, צרפת 
 מקום קבורה:  הר המנוחות 
 מדינה:  צרפת 
 השכלה:  ישיבת נובהרדוק 
 מקום פעילות:  צרפת
 תקופת הפעילות:  ? – 8 במרץ 1997 
 השתייכות:  תנועת המוסר 
 תחומי עיסוק:  תלמוד, הלכה, מוסר
 רבותיו:  רב דוד בליאכר, הרב אברהם יפהן, הרב אברהם זלמנס, הרב שמואל ויינטרוב
 חיבוריו:  "דגל המוסר : שיחות 'אור יוסף' על התורה ומועדים", "בן פורת יוסף : שיחות קודש בענייני יראה, מוסר ומידות לפי סדר הפרשיות ומועדי השנה", "דרך החיים : שיחות מוסר על פרשיות השבוע"
 
 תפקידים נוספים:  ראש ישיבה 
 
הרב גרשון ליבמן (תרס"ה, 1905 - כ"ט באדר א' תשנ"ז, 8 במרץ 1997) היה מייסד וראש מוסדות נובהרדוק בצרפת ובראשם ישיבת "אור יוסף", דמות בולטת בקהילה החרדית הקטנה בצרפת.
לפני השואה

נולד באסטרופול שברוסיה ללאה ואברהם חיים בילנקי, מחסידי סקווירה. במהלך מלחמת העולם השנייה שינה את שם משפחתו לליבמן.
בנעוריו למד בישיבת נובהרדוק, ישיבת האם של רשת ישיבות המוסר "בית יוסף" שנקראה על שם המייסד הרב יוסף יוזל הורוביץ ("הסבא מנובהרדוק"), שעברה מנובהרדוק להומל בגלל מלחמת העולם הראשונה ואחרי כן לביאליסטוק בגלל רדיפות הקומוניסטים, ומאותן סיבות עברו ישיבות אחרות מרשת "בית יוסף" למקומות אחרים מהמקומות שבהן נוסדו. רבו המובהק היה הרב דוד בליאכר, מגדולי תלמידיו של "הסבא מנובהרדוק" (נשלח בהמשך להקים את ישיבת "בית יוסף" בקייב שעברה מאוחר יותר למזריץ'). כן הושפע מכמה אחרים מגדולי תלמידי "הסבא מנובהרדוק": הרב אברהם זלמנס (ראש ישיבת "בית יוסף" ברוסטוב על הדון שעברה לוורשה) הרב שמואל וינטרוב (ראש ישיבת "בית יוסף" בברדיצ'ב שעברה לפינסק), הרב אברהם יפה'ן (ראש ישיבת נובהרדוק לאחר פטירת ר' יוסף יוזל) והרב מרדכי בלצניק.
בימי השואה

בראשית מלחמת העולם השנייה עברו רוב תלמידי הישיבה ורבניה לווילנה. הרב ליבמן העדיף להישאר בביאליסטוק עם המשגיח, הרב ישראל מובשוביץ, וחלק מתלמידיהם. לאחר שהחמירו הרדיפות כלפי היהודים, עברו בפסח ת"ש לבירז', שם נשבעו הרב ליבמן ותלמידיו בספר תורה שלא יפסיקו ללמוד גם בניסיונות הקשים ביותר. בסופו של דבר גם החלק של ישיבת נובהרדוק שהיה בבירז' הגיע לווילנה. בת"ש התחתן עם מרת רחל שנשלחה להשמדה לאחר שהנאצים כבשו את ווילנה בתש"א (1941).
בווילנה החל לבלוט כמנהיג. כשעצרה רכבת רוסית בווילנה בשבת אחת ובתוכה יהודים שנשלחו לגלות בסיביר כולל בני ישיבה, שהיה חסר להם ציוד המתאים לתנאים בסיביר, מיד פעל למענם: נכנס לבית הכנסת הגדול וביקש מכל המתפללים שיביאו כסף למטרה זו, והספיק להעביר את הכסף ליהודים שברכבת.
בקיץ 1941 נכבשה ליטא בידי הגרמנים. הם ביצעו מעשי טבח המוניים ביער פונאר הסמוך לווילנה, ולאחריהם הקימו את הגטו. הרב ניצל ממוות מספר פעמים, ובמקרה אחד הושבה הרכבת שלקחה אותו לאתר השמדה עקב הפצצת המסילה. הוא פתח בגטו ישיבה במחתרת בדרך נובהרדוק בשם "בית יוסף". הישיבה הגיעה לכ-30 תלמידים שלמדו בתנאים קשים מאוד. בנוסף ללימוד תורה ומוסר, התאמץ מאוד בהצלת נפשות, כשהוא מסכן בכך את חייו והצליח להציל כמה מתלמידיו ממשלוחים להשמדה. ב-1943 הועבר עם תלמידיו הנותרים למחנות באסטוניה ובלטביה. כל העת ניסה להמשיך ללמד במחתרת.
המחנה האחרון שאליו נשלח היה בסביבות ברגן-בלזן. גם שם התאמץ מאוד בקיום המצוות: קיבל תפילין בעבור לחם, השיג ציצית, נמנע מגילוח בתער והשיג מספריים כדי למנוע אחרים מאיסור זה. הוא המשיך להימנע מעבודה בשבת, ובמקרה אחד אף ספג מכות חזקות ביותר בגלל סירובו לעבוד בשבת.
היה מתחלק במנת האוכל הקטנה מאוד עם תלמידיו וחבריו, ואף מהמעט שבמעט שנשאר לו, הותיר בצלחת ואמר: "צריך לשמור על צלם אלוקים ולא לאכול כמו חיה". הצליח לשמור בסתר ספר משניות, סידור, ספר תורה זעיר ותנ"ך, ועימם המשיך ללמוד וללמד, וכן להתפלל מסידור ולקיים את מצוות קריאת התורה.
לאחר השואה

לאחר השחרור פתח ישיבה מאולתרת במחנה העקורים בברגן בלזן, והגיעו אליו למעלה מ-50 נערים. לצידו כיהן הרב יוסף וילנסקי (חתנו של הרב אליהו לופיאן). לאחר זמן מסוים ועדי ההצלה בארצות הברית ובלונדון תמכו בישיבה והתנאים השתפרו מאוד. הישיבה התבססה וגדלה עד שעברה לציילסהיים שליד פרנקפורט.
בתש"ח (1948) עברה הישיבה לצרפת והרב ליבמן קרא לה ישיבת "אור יוסף". הרב הרחיב את מוסדות נובהרדוק בצרפת לרשת "'אור יוסף' נובהרדוק" של כ-40 מוסדות ברחבי צרפת לכל הגילאים, לבנים ובנות, סטודנטים וזקנים. עסק גם בשידוך תלמידיו, ועסק רבות בהפצת השקפות אורתודוקסיות.
הסופר והמשורר היידי חיים גראדה, שהיה חניך ישיבות נובהרדוק, היה חברו של ליבמן וניהל איתו דיונים מרובים. הוא הנציחם בספרו "הפולמוס שלי עם הירש ראסיינאי". ליבמן היה מודע לספר, ואמר שניסה לשכנע את גראדה לעשות תשובה אך כשל.
הקים קהילות בארמונטייר (Armentières) ובוסייר (Bussières).
ספרי שיחותיו

יצאו לאור כמה חיבורים משיחותיו:
דגל המוסר: שיחות "אור יוסף" על התורה ומועדים: שיחות מוסר שנאמרו בישיבות אור-יוסף - נובהרדוק בצרפת - יצא לאור בהוצאת "טל אורות", ירושלים תשנ"ה (מהדורה שנייה מתוקנת ומורחבת כשהראשונה יצאה בתשנ"ב ללא "על התורה ומועדים" בכותר). במהדורה החדשה צורף לשיחות "חלק שני: פרקים תיעודיים לתיאור חיי הישיבה ודרכי העבודה המיוחדות לה - מהווי הישיבה". נכתב והובא לבית הדפוס על ידי דוד שניאור.
בן פורת יוסף: שיחות קודש בענייני יראה, מוסר ומידות לפי סדר הפרשיות ומועדי השנה - יצא לאור בהוצאת "אגודת ברית אברהם - ברית שלום", ירושלים תשנ"ג. נכתב על ידי תלמידו הרב שלום [רוטאריאל] אסולין, נערך והותקן לדפוסי על ידי אהרן סורסקי.
דרך החיים: שיחות מוסר על פרשיות השבוע - יצא לאור באשדוד תשס"ה יחד עם גבורי כח עושי דברו: פרקי גבורה ומעש מפועלו של גרשון ליבמן, במלאת 8 שנים לפטירתו.
לקריאה נוספת

דוד שניאור, איש על דגלו, ירושלים תשנ"ח
הרב אהרן בן ציון שורין, קשת גבורים, חלק שלישי, מוסד הרב קוק, ירושלים תשס"ד
הערות שוליים

↑  לפי ריאיון עם הרב ישראל דוד נויוונר, תלמידו של הרב ליבמן, שנערך על ידי שלמה טיקוצינסקי בפברואר 2009. ראו: ש' טיקוצינסקי, 'שכחו החיים וזכרו המוות' – הרב חיים זייצ'יק ולקחי השואה ברוח תנועת נובהרדוק', זיכרון בספר, (א' ידידיה, נ' כהן, א' פרבשטין עורכים) הוצאת ראובן מס, ירושלים תשס"ח. עמ' 130, ובהערה 61 שם.
| --- | --- |
בקרת זהויות :  NLI: 987007499172305171  ISNI: 0000 0000 4888 8679  LCCN: nr93006100  VIAF: 36787119   WorldCat (עם VIAF): 36787119
Diamond Eyes (Boom-Lay Boom-Lay Boom)

"Diamond Eyes (Boom-Lay Boom-Lay Boom)" הוא סינגל דיגיטלי של להקת הרוק האמריקאית שיינדאון, שנכתב עבור הסרט "בלתי נשכחים". השיר שוחרר לשירות iTunes ב־15 ביוני 2010, ולמכירה אונליין ב־21 ביוני. השיר מופיע כרצועה ה־19 בגרסת הדה־לוקס של האלבום The Sound of Madness. הוא יצא לרדיו ב־7 בדצמבר.
מלבד השימוש בסרט "בלתי נשכחים", הוא שימש כנעימה המשנית של האירוע רסלמניה 27 של ה־WWE, וכנעימת הפתיחה של תוכנית ההיאבקות "WWE Main Event" מאוקטובר 2012 ועד ינואר 2014. כמו כן שימש השיר בסיקור הגראנד פרי הברזילאי של הפורמולה 1 בשנת 2011. במשחק המחשב "Rock Band 3" הוא משמש כשיר שניתן לנגן ב"Rock Band Blitz".
תהליך הכתיבה

השיר היה הראשון שנכתב על ידי חברי הלהקה בהרכבה החדש, לאחר החלפת החברים והצטרפותם של זק מאיירס ואריק בס.
במהלך מסע ההופעות "Carnival of Madness" הסביר ברנט סמית, סולן הלהקה, מה הביא אותה לכתוב את השיר:
לפני כמה חודשים קיבלתי שיחת טלפון מאדם מעניין מאוד. לא בכל יום אתה מקבל שיחת טלפון גם מרמבו וגם מרוקי באותו הזמן. סילבסטר סטאלון רצה שיר לסרט החדש שלו, "בלתי נשכחים". הוא ביקש שאכתוב לו שיר שיתפוס לא רק את המהות של הדרום, אלא גם את המהות של מה הוא באמת הרוק.
בסופו של דבר לא נכנס השיר לסרט בגרסתו הקולנועית, אך נכנס לגרסת הבמאי של הסרט, שיצאה בשירותי וידאו שונים באפריל 2021. השיר מושמע בסרט פעמיים: בפעם הראשונה בסצנה שבה פושטת החבורה על המתחם של גארזה, ובפעם השנייה תוך כדי הקרנת הקרדיטים של סוף הסרט.
רצועות

| מס' | שם | משך |
| --- | --- | --- |
| 1. | Diamond Eyes (Boom-Lay Boom-Lay Boom)  | 5:36 |
| 2. | Breaking Inside (בהשתתפות ליזי הייל מהיילסטורם)   | 3:47 |
| 3. | Diamond Eyes (Boom-Lay Boom-Lay Boom) (וידאו חי ממדינת וושינגטון)   | 5:36 |
וידאו

הקליפ לשיר שוחרר ב־14 בדצמבר 2010. הוא משלב קטעים מהופעתה של הלהקה במסע ההופעות "Carnival of Madness" וקטעים מהסרט "בלתי נשכחים".
מיקומי שיא

|   ‏‏‏  מצעדים שבועיים (2011)> מדינה |   ‏‏‏  מצעדים שבועיים (2011)> מצעד |   ‏‏‏  מצעדים שבועיים (2011)> מיקום שיא |   ‏‏‏  מצעדים שבועיים (2011)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Bubbling Under Hot 100 Singles (Billboard) | 11 |  |
|  ארצות הברית | US Hot Rock & Alternative Songs (Billboard) | 7 |  |
|  ארצות הברית | US Mainstream Rock (Billboard) | 1 |  |
|  ארצות הברית | Canada Rock (Billboard) | 26 |  |
|   ‏‏‏  מצעדים שנתיים (2011)> מדינה |   ‏‏‏  מצעדים שנתיים (2011)> מצעד |   ‏‏‏  מצעדים שנתיים (2011)> מיקום שיא |   ‏‏‏  מצעדים שנתיים (2011)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Hot Rock & Alternative Songs (Billboard) | 22 |  |
הערות שוליים

↑  "Future Releases on Alternative Radio Stations, Independent Artist Song Releases |". Allaccess.com. נבדק ב-13 בפברואר 2012. {{cite web}}:  (עזרה)
↑  Tim Louie, Interview with Zach Myers from Shinedown: Anything And Everything, November 17, 2010, The Aquarian
↑  "Diamond Eyes **Boom Lay Boom** SHINEDOWN -LIVE- 7.7.10". YouTube. ארכיון מ-2021-12-21.
↑  "US Bubbling Under Hot 100 Singles", (Billboard)
↑  "Shinedown Chart History (Alternative Airplay)". Billboard
↑  "Shinedown Chart History (Mainstream Rock)", Billboard
↑  "Shinedown Chart History (Canada Rock)", Billboard
↑  "US Hot Rock & Alternative Songs", (Billboard)
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
| --- | --- |
בקרת זהויות :  MusicBrainz release group: 744b5ffd-8282-4241-a878-404fb3316aff
Cut the Cord

"Cut the Cord" (בעברית: "חתוך את החבל") הוא סינגל של להקת הרוק האמריקאית שיינדאון. הסינגל יצא לאור ב-29 ביוני 2015 כסינגל המוביל מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל התשיעי של הלהקה שהגיע להישג זה. בשנת 2015 שימש השיר כנעימה הרשמית של אירוע "גיהנום בכלוב" של ה-WWE.
שחרור

השיר יצא ב-29 ביוני 2015 כסרטון הכולל אודיו בלבד וכסינגל. הווידאו קליפ הנלווה יצא יום למחרת.
משמעות השיר

הסולן ברנט סמית תיאר את Cut the Cord בדף הפייסבוק של הלהקה כ"ההצהרה כלפי העולם שאתה לא תוותר, שאתה לא תיכנע ושאתה מסרב להיכשל". בראיון למגזין בילבורד סמית מסר שהשיר הוא "כן בצורה ברוטאלית ולא מתנצל". הוא הוסיף שהשיר הוא "קריאת השכמה המזכירה לכולנו שאנחנו יכולים לשלוט בגורלנו בכך שנמצא את האומץ והתעוזה להרוס את כל מה שעוצר בנו".
רצועות

| Cut the Cord> מס' | Cut the Cord> שם | Cut the Cord> משך | Cut the Cord>  | Cut the Cord>  | Cut the Cord>  | Cut the Cord>  | Cut the Cord>  | Cut the Cord>  | Cut the Cord>  |
| --- | --- | --- | --- | --- | --- | --- | --- | --- | --- |
| 1. | Cut the Cord  | 3:44 |  |  |  |  |  |  |  |
| 2. | Black Cadillac  | 3:27 |  |  |  |  |  |  |  |
| משך כולל: | משך כולל: | 7:11 |  |  |  |  |  |  |  |
מיקומי שיא

|   ‏‏‏  מצעדים שבועיים (2015)> מדינה |   ‏‏‏  מצעדים שבועיים (2015)> מצעד |   ‏‏‏  מצעדים שבועיים (2015)> מיקום שיא |   ‏‏‏  מצעדים שבועיים (2015)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Bubbling Under Hot 100 Singles (Billboard) | 4 |  |
|  ארצות הברית | US Hot Rock & Alternative Songs (Billboard) | 10 |  |
|  ארצות הברית | US Rock Airplay (Billboard) | 8 |  |
|  קנדה | קנדה הוט 100 | לא דורג |  |
|  קנדה | Canada Rock (Billboard) | 23 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Hot Rock Songs (Billboard) | 28 |  |
|  ארצות הברית | US Rock Airplay (Billboard) | 30 |  |
מכירות

ב-3 באפריל 2019 הכריז איגוד תעשיית ההקלטות האמריקאי על הסינגל כתקליט פלטינה, לאחר שבארצות הברית נמכרו מיליון עותקים ממנו.
הערות שוליים

↑  Childers, Chad (29 ביוני 2015). "Shinedown Unleash Aggressive New Song 'Cut the Cord'". Loudwire. נבדק ב-29 בינואר 2022. {{cite web}}:  (עזרה)
↑  Payne, Chris (29 ביוני 2015). "Shinedown Premieres 'Cut the Cord' Video — First New Song in Three Years". billboard.com. נבדק ב-29 בינואר 2022. {{cite web}}:  (עזרה)
↑  Billboard Bubbling Under Hot 100
↑  Billboard Hot Rock & Alternative Songs
↑  Billboard Rock Airplay
↑  Billboard Canada Rock
↑  2015 YEAR-END CHARTS - Hot Rock & Alternative Songs
↑  2015 YEAR-END CHARTS - Rock Airplay Songs
↑  RIAA Cut the Cord Platinum
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
| --- | --- |
בקרת זהויות :  MusicBrainz release group: 507546dd-4e67-4cdb-ae76-1d966300736e  MusicBrainz work: ec21887c-b727-4375-bf36-1912ee15a113
Asking for It

"Asking for It" (בעברית: "מבקש את זה") הוא סינגל של להקת הרוק האמריקאית שיינדאון. הסינגל יצא לאור ב-5 באפריל 2016 כסינגל השלישי מתוך אלבום האולפן החמישי שלהם, Threat to Survival. השיר הגיע למקום השני במצעד הרוק המיינסטרימי של מגזין הבילבורד.
רקע

בחודש אפריל 2016, מעט לאחר שיצא לרדיו, הופיע השיר לראשונה בביצוע חי גם בטלוויזיה, כשהלהקה ביצעה אותו בתוכנית הטלוויזיה "ג'ימי קימל לייב". סולן הלהקה, ברנט סמית, סיפר שהשיר היה הראשון שנכתב בתהליך של כתיבת האלבום Threat to Survival. עוד צוין שנדיר ששיר שנכתב בשלבים המוקדמים של כתיבת האלבום מוצא את מקומו בתוצר הסופי, שכן הלהקה כותבת לרוב 40–60 שירים לאלבום, ולרוב החומרים המוקדמים יותר אינם נכנסים לאלבום. הווידאו קליפ לשיר ארך זמן רב יותר מהשיר עצמו והוגדר על ידי הלהקה כ"סרט קצר". בסרט לועגת הלהקה הן לעצמה והן לתעיית המוזיקה כולה. מטרת הלהקה הייתה ליצור משהו חדש ושונה שיבלוט ביוטיוב, ולא רק וידאו שיתבסס על הופעות חיות, דבר שהם חשו שנעשה פעמים רבות מדי ולא היה מקורי.
נושא השיר וכתיבתו

סמית תיאר את משמעות השיר:
"המשמעות ברורה למדי: תיזהר על הבהונות של מי אתה דורך, כי הן עלולות להיות מחוברות לתחת שתצטרך לנשק בהמשך. הכוונה היא שאתה צריך פשוט להיזהר באופן שבו אתה מתייחס לאנשים, ובקיצור, אל תהיה מניאק."
המתופף ברי קרץ' הרחיב וציין שהשיר הושפע גם מכך שחברי הלהקה נאלצו לשקול את מילותיהם בראיונות ובהופעות, כי דברים שאמרו חזרו לרדוף אותם. קרץ' לא ציין דוגמה ספציפית. הווידאו של השיר סובב סביב דעות אמיתיות שהביעו אנשים שונים על הלהקה, כגון תלונות לפיהן הם אינם באמת להקת הבי מטאל, שהם לא באמת להקת רוק ושהם התמסחרו והיו טובים יותר כשהיו "נרקומנים עצלנים ושמנים", בהתייחס למאבקו של סמית בהתמכרות לסמים והשמנת יתר בסוף שנות ה-2000. סמית תיאר את סגנונו המוזיקלי של השיר כפאנק רוק, וציין את "Cheap Trick" ואת בילי ג'ואל כהשפעות.
ביקורת

האתר AllMusic הגדיר את "Asking for It" ואת "Cut the Cord" כשני שיאי האלבום, ותיאר אותם כ"שניים מהשירים החזקים ביותר (ושנשמעים כקלאסיקות)...שניהם קליטים ו"פוצעים". גם האתר Loudwire שיבח את השיר וציין שמדובר בשיר קליט שעוצב באווירה שממשיכה את הסאונד של היצירות המוקדמות של הלהקה, אך גם דוחפת את הלהקה קדימה.
מיקומי שיא

|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Mainstream Rock Airplay (Billboard) | 2 |  |
|  ארצות הברית | US Hot Rock & Alternative Songs (Billboard) | 27 |  |
|  ארצות הברית | US Rock Airplay (Billboard) | 13 |  |
|  קנדה | קנדה הוט 100 | לא דורג |  |
|  קנדה | Canada Rock (Billboard) | 35 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Hot Rock Songs (Billboard) | 71 |  |
|  ארצות הברית | US Rock Airplay (Billboard) | 37 |  |
משתתפים

שיינדאון
ברנט סמית – שירה
זק מאיירס – גיטרה
אריק בס – בס
ברי קרץ' – תופים